OpenLLM-France/wikimedia huggingface dataset:
# Cyclocheilichthys coolidgei

Cyclocheilichthys coolidgei és una espècie de peix cipriniforme de la família dels ciprínids.

## Referències

* ↑ Bleeker P. 1859. Negende bijdrage tot de kennis der vischfauna van Banka. Natuurkd. Tijdschr. Neder. Indië v. 18. 359-378.
* ↑ BioLib (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Era geològica

Una era geològica és una subdivisió del temps geològic, que divideix els eons. L'eó Fanerozoic està subdividit en tres eres: el Paleozoic, el Mesozoic i el Cenozoic, que representen les principals etapes en el registre fòssil macroscòpic. Aquestes eres estan separades per extincions en massa; l'extinció permiana al límit Paleozoic-Mesozoic i l'extinció K-Pg entre el Mesozoic i el Cenozoic. Hi ha proves que impactes meteòrics catastròfics tingueren un paper important a l'hora de marcar diferències entre eres.
Antigament, els eons Hadeà, Arqueà i Proterozoic estaven agrupats en l'era Precambriana. Aquesta era cobria els quatre mil milions d'anys d'història de la Terra anteriors a l'aparició d'animals de closca dura. Recentment, aquests eons han estat subdividits en eres.
| Era | Període |
| Cenozoic | fa 66 milions d'anys - actualitat |
| Mesozoic | fa 252 milions d'anys – fa 66 milions d'anys |
| Paleozoic | fa 542 milions d'anys – fa 252 milions d'anys |
| Neoproterozoic | fa 1.000 milions d'anys – fa 542 milions d'anys |
| Mesoproterozoic | fa 1.600 milions d'anys – fa 1.000 milions d'anys |
| Paleoproterozoic | fa 2.500 milions d'anys – fa 1.600 milions d'anys |
| Neoarqueà | fa 2.800 milions d'anys – fa 2.500 milions d'anys |
| Mesoarqueà | fa 3.200 milions d'anys – fa 2.800 milions d'anys |
| Paleoarqueà | fa 3.600 milions d'anys – fa 3.200 milions d'anys |
| Eoarqueà | fa 3.800 milions d'anys (no oficial) – fa 3.600 milions d'anys |
| Hadeà oficialment no dividit en eres | Des de la formació de la Terra - fa 3.800 milions d'anys |

## Vegeu també

* Eó
* Taula dels temps geològics
# Diest

Diest és un municipi belga a la província de Brabant Flamenc a la regió de Flandes. Està compost per les seccions de Diest, Deurne, Schaffen, Webbekom, Kaggevinne i Molenstede. Limita al nord-oest amb Zichem, al nord amb Engsbergen, al nord-est amb Beringen (Limb), a l'oest amb Scherpenheuvel, a l'est amb Zelem, al sud-oest amb Bekkevoort, al sud amb Loksbergen i al sud-est amb Halen.
Durant segles, el riu Dèmer va ser l'artera comercial de la ciutat. El 1960 va quedar no navegable i s'havia convertit en una claveguera a cel obert que inundava la ciutat sempre quan plovia. Es va desviar fora de la ciutat i l'antiga llera es va terraplenar amb sorra, runa i residus domèstics. On corria l'aigua, es van fer carrers i aparcaments. El 2006 es va decidir de reobrir el curs històric del riu. L'obra va començar el 2012 i es va acabar el 2016. Durant les obres es van descobrir moltes artefactes arqueològics interessants, com ara una resclosa, proteccions de riba fetes de pedra i fusta i una antiga escala de cavalls. Aquestes restes històriques es van integrar al «nou Dèmer».

## Burgmestres

* Rochus-Felix Tielens (1812-1817)
* Henri van den Hove (1817-1830)
* Jan Schenaerts (1830-1836)
* Jean Cantillion (1836-1843)
* Louis Smackers (catòlic) (1843-1849)
* Jean-Henri Peeters-Lowet (liberal) (1849-1867)
* Michel Theys (liberaal) (1867-1904)
* Edward Robeyns (katholiek) (1904-1921)
* Omer Vanaudenhove (PVV) (1946-1955)
* Fernand Hermans (CVP)
* Gerard Hanssen (PVV)
* Omer Vanaudenhove (PVV) (1974-1976)
* Jean Van de Kerckhof (PVV) (1978-1988)
* Hugo Marsoul (CVP) (1989-2000)
* Tony Smets (VLD) (2001-2006)
* Jan Laurys (DDS) (2007-)

## Persones

* Marieke Vervoort (1979-2019) atleta paralímpica
* Jan Berchmans (1599-1621) sant jesuïta

## Referències

* 1 2 3 Heraanleg Demer, 2016, p. 4.

## Bibliografia

* Michiel van Peteghem. Heraanleg Demer door Diest. Rivier doet de stad herademen (en neerlandès). Aalst: Vlaamse Milieumaatschappij, 2016, p. 34.
# Megalobrama pellegrini

Megalobrama pellegrini és una espècie de peix cipriniforme de la família dels ciprínids que es troba a la Xina.

## Referències

* ↑ Dybowski B. I. 1872. Zur Kenntniss der Fischfauna des Amurgebietes. Verh. K.-K. Zool.-Bot. Ges. Wien v. 22. 209-222.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Constantí Salusi III de Càller

Constantí Salusi III fou fill i successor vers 1130 de Marià Torxitori II de Càller. Es va casar amb Jordina de Lacon-Gunale, que morí vers el 1130, i en segones noces amb Sardínia de Lacon-Zori. Va morir vers el 1163. De la primera dona va tenir tres filles: una primera filla de nom desconegut que es va casar amb Pere de Càller-Torres (anomenat també Pere Torxitori III de Lacon) i fou proclamada jutgessa amb el seu marit el 1187 però fou deposada pels pisans i tancada a la presó on va morir; la segona filla, Jordina, es va casar amb Obert, marquès de Massa i Còrsega (mort vers 1189) que fou jutge del 1188 al 1189; i la tercera, Preciosa, fou la dona de Tedice della Gherardesca comte de Castagneto.
# Mormia flagellifera

Mormia flagellifera és una espècie d'insecte dípter pertanyent a la família dels psicòdids que es troba a Àfrica: Sud-àfrica, Zàmbia i la República Democràtica del Congo.

## Referències

* ↑ Enderlein, G., 1935. Zur Klassifikation der Psychodinen. Sber. Ges. Naturforsch. Freunde Berlin, 1935, 248. «Enllaç». Arxivat de l'original el 2014-05-25. [Consulta: 2 maig 2012].
* ↑ uBio (anglès)
* 1 2 Freeman, P., 1949. Two new species of Psychodidae (Diptera). Proceedings of the Royal Entomological Society of London (B). 18:238-240.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Dedhrota

Dedhrota fou un estat tributari protegit de l'Índia a l'agència de Mahi Kantha, presidència de Bombai. La superfície era de 29 km² i la població (1892) de 1.100 habitants i de 725 habitants el 1901, en dos pobles. Els ingressos s'estimaven en 2203 rúpies i pagava un tribut de 699 rúpies al Gaikwar de Baroda i de 74 al rajha d'Idar.

## Llista de thakurs

* Thakur Shri Punjsinh
* Thakur Shri Nathusinh Punjsinh
* Thakur Shri Daulatsinh Nathusinh ?-1936
* Thakur Shri Pratapsinh Daulatsinh 1936-1948

## Referències

* Genealogia per H. Soszynski Arxivat 2009-05-29 a Wayback Machine.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Estació de trens de Mamer-Lycée

L'Estació de trens de Mamer-Lycée (en luxemburguès: Gare Mamer Lycée; en francès: Gare de Mamer Lycée, en alemany: Bahnhof Mamer Lycée) és una estació de trens que es troba a Mamer al sud-oest de Luxemburg Porta el nom de Mamer Lycée, ja que va ser especialment construïda per servir al Liceu Tècnic Josy Barthel. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 50 CFL, que connecta la ciutat de Luxemburg amb l'oest del país i la ciutat belga d'Arlon.

## Servei

Mamer-Lycée rep els serveis ferroviaris pels trens de Regional Express (RE) i Regionalbahn (RB) amb relació a la línia 50 CFL entre Ciutat de Luxemburg i Kleinbettingen, o Arlon i Marbehan a Bèlgica.

## Referències

* ↑ «Horaris» (PDF). cfl.lu/. Arxivat de l'original el 2015-05-13. [Consulta: 18 novembre 2015].

## Vegeu també

* Llista d'estacions de trens de Luxemburg

## Enllaços externs

* Mamer-Lycée Arxivat 2014-12-21 a Wayback Machine.
* Gare Mamer-Lycée
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Bertrange-Strassen | | RE Chemins de Fer Luxembourgeois línia 50 CFL | | Arlon | Arlon o Marbehan |
| Luxemburg | Bertrange-Strassen | | RB Chemins de Fer Luxembourgeois línia 50 CFL | | Mamer | Kleinbettingen o Arlon |
# Diesel

«Dièsel o Diesel» té aquests significats:
* Combustible dièsel o Gasoli
* Motor dièsel, motor de combustió interna.
* Melon Diesel, grup de música de Gibraltar (Regne Unit).
* Rudolf Diesel (París, 1858 - Canal de la Mànega, 1913), enginyer i inventor alemany.
* Vin Diesel (1967, Nova York), actor estatunidenc.
* Diesel (marca) Marca de roba de vestir.
# Constantí Sícul

Constantí Sícul (en llatí Constantinus Siculus, en grec antic Κωνσταντῖνος ὁ Σικελός) va ser un filòsof o retòric grec, pel seu nom originari de Sicília, autor d'un epigrama inclòs a l'Antologia grega que porta per títol Θρόνος ("Thronos", càtedra) del que es dedueix que es va dedicar a l'ensenyament.
Un poema seu del que se'n conserva un manuscrit diu que està fet per Κωνσταντίνου Φιλοσόφον τον σικελοῦ (Constantí, filòsof de Sicília).
Va ser autor de poemes anacreòntics i compilador d'una sèrie de poemes pederàstics, en una època anterior a Constantí Cèfales. Sembla que va ser deixeble de Lleó de Tessalònica, al que va acusar de paganisme per la seva afició a l'astrologia. La ingratitud cap al seu mestre va ser molt criticada, fins al punt que es va veure obligat a escriure una Apologia sobre ell.

## Referències

* ↑ Smith, William «Constantinus Siculus». A Dictionary of Greek and Roman biography and mythology. By various writers. Ed. by William Smith. Illustrated by numerous engravings on wood, 1867, pàg. 845-846 [Consulta: 3 agost 2016].
* ↑ Ortega Villaro, Begoña (et al.) (eds.). Antologia Palatina: libros XII, XIV, XV: epigramas variados. Madrid: CSIC, 2021, p. 272-273. ISBN 9788400108885.
# Havana (Florida)

Havana és una població dels Estats Units a l'estat de Florida. Segons el cens del 2000 tenia 1.713 habitants.

## Demografia

Segons el cens del 2000, Havana tenia 1.713 habitants, 700 habitatges, i 471 famílies. La densitat de població era de 355,6 habitants/km².
Dels 700 habitatges en un 26,7% hi vivien nens de menys de 18 anys, en un 41,1% hi vivien parelles casades, en un 20,6% dones solteres, i en un 32,6% no eren unitats familiars. En el 28,1% dels habitatges hi vivien persones soles el 14,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 2,96.
Per edats la població es repartia de la següent manera: un 22,9% tenia menys de 18 anys, un 8,5% entre 18 i 24, un 25,3% entre 25 i 44, un 25,2% de 45 a 60 i un 18,2% 65 anys o més.
L'edat mediana era de 40 anys. Per cada 100 dones de 18 o més anys hi havia 79,5 homes.
La renda mediana per habitatge era de 27.344 $ i la renda mediana per família de 38.487 $. Els homes tenien una renda mediana de 25.000 $ mentre que les dones 19.958 $. La renda per capita de la població era de 18.481 $. Entorn de l'11,1% de les famílies i el 16,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Havana». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Havana». American Fact Finder. Oficina del Cens dels Estats Units, 12-01-2010.
# Estació de trens de Mamer

L'Estació de trens de Mamer (en luxemburguès: Gare Mamer ; en francès: Gare de Mamer, en alemany: Bahnhof Mamer) és una estació de trens que es troba a Mamer al sud-oest de Luxemburg. La companyia estatal propietària és Chemins de Fer Luxembourgeois. L'estació està situada en el ramal ferroviari de la línia 50 CFL, que connecta la ciutat de Luxemburg amb l'oest del país i la ciutat belga d'Arlon.

## Servei

Mamer rep els serveis ferroviaris pels trens de Regionalbahn (RB) amb relació a la línia 50 CFL entre Ciutat de Luxemburg i Kleinbettingen, o Arlon a Bèlgica.

## Referències

* ↑ «Horaris» (PDF). cfl.lu/. Arxivat de l'original el 2015-05-13. [Consulta: 18 novembre 2015].

## Vegeu també

* Llista d'estacions de trens de Luxemburg

## Enllaços externs

* Mamer Arxivat 2014-12-21 a Wayback Machine.
* Gare Mamer
| Direcció precedent | Parada precedent | Trens | Trens | Trens | Parada següent | Direcció següent |
| Luxemburg | Mamer-Lycée o Bertrange-Strassen | | RB Chemins de Fer Luxembourgeois línia 50 CFL | | Capellen | Kleinbettingen o Arlon |
# Tires finíssimes

Tallar finíssimament o a tires finíssimes és l'expressió que s'utilitza en cuina en català per a la tècnica consistent en tallar en tires encara més fines que les tires fines. Aquestes es tallen amb el gruix d'una agulla.

## Altres tècniques de tall

* Tires llargues és una tècnica culinària consistent a tallar amb un ganivet certes verdures de grans fulles en tires allargades, d'uns tres centímetres de llarg per mig centímetre d'ample. En francès, però no en català, es diu chiffonnade.
* Tires fines (o tall a la juliana): consisteix a tallar els aliments, sobretot verdures, en tires el més fines possible, idealment del gruix d'un escuradents, però del mateix llarg que les tires llargues, és a dir, de tres centímetres de llarg aproximadament. S'ha d'evitar el barbarisme julienne.
* Tall a la brunesa (del francès brunoise) és tallar en daus molt petits de 2 × 2 × 2 mm una guarnició de verdures o fruites, així ho diuen a les escoles de cuina i és un estàndard universal, que qualsevol cuiner del món entén.
* Bresa: És un tall més corrent a la cuina catalana i a d'altres. Consisteix a tallar les verdures en daus regulars, de forma quadrada a totes les seves cares i d'uns 2,5 centímetres d'aresta. Se sol utilitzar per a verdures com la pastanaga, l'api, etc. en tota mena de coccions. En català s'ha d'evitar el gal·licisme mirepoix per a aquesta tècnica.
** Daus regulars no gaire grossos, és una variant de la bressa usada a la cuina tradicional i a la qual la mida corresponent als quadrats és d'un centímetre aproximadament. S'utilitza de vegades, per exemple, per a les patates fregides tallades a daus i no a bastonets que solen acompanyar alguns guisats, o també per a tallar la fruita de la macedònia.
* Daus petits, és una variant a la qual els daus són molt petits, de mig centímetre d'aresta. En francès utilitzen el mot printanière, que significa primaveral.

## Referències

* 1 2 3 4 5 6 La cuina tradicional catalana, pàg 62, Josep Lladonosa i Giró, Cuina Columna, 2005, ISBN 84-664-0666-2
* ↑ «Termcat: "tallar a la juliana"». [Consulta: 8 desembre 2015].
* ↑ «Termcat: "tallar a la brunesa"». [Consulta: 8 desembre 2015].
# Metzad

Metzad (en hebreu: מיצד) també anomenat Asfar, és un assentament israelià organitzat com un assentament comunitari situat en el bloc d'assentaments de Gush Etzion, en l'Àrea de Judea i Samaria, en la Cisjordània ocupada per Israel. Metzad va ser establert per colons jueus ultraortodoxos el 1984, està situat al sud de Betlem, en les muntanyes de l'est de Judea, a uns 14 quilòmetres i mig de la Línia verda, fora del mur de seguretat. En 2016 la seva població era 688 persones. Pertany a la jurisdicció del Consell Regional de Gush Etzion. La comunitat internacional considera que els assentaments israelians a Cisjordània, són il·legals sota la legislació internacional, però el govern israelià no comparteix aquesta opinió. Metzad va ser establert el 1984 per immigrants dels Estats Units, el Regne Unit, Sud-àfrica i França.

## Referències

* ↑ «Gush Etzion Communities». Arxivat de l'original el 2011-09-05. [Consulta: 10 octubre 2017].
* ↑ «The Geneva Convention». BBC News, 10 December 2009 [Consulta: 27 novembre 2010].
# Constantí Serrallonga

Constantí Serrallonga (Barcelona, 1965) és un economista català, director general de Fira de Barcelona des de novembre de 2015.
Va llicenciar-se en Ciències Econòmiques per la Universitat de Barcelona i va completar els seus estudis a l'IESE i a ESADE. Va començar la seva activitat professional el 1989 a l'Hospital General de Manresa, on va ocupar diversos llocs fins a esdevenir-ne director-gerent el 1998. Posteriorment, el 2002 va incorporar-se com a conseller delegat a Transports Metropolitans de Barcelona (TMB), grup empresarial propietat de l'Àrea Metropolitana de Barcelona (AMB). El 2008 va deixar TMB per ser conseller delegat del Grup Àgora, un operador logístic internacional.
Quan Xavier Trias va guanyar les eleccions municipals de 2011, el va fitxar com a gerent de l'Ajuntament de Barcelona, càrrec que va mantenir fins a les següents eleccions municipals, el 2015. El novembre del mateix any va ser nomenat director general de Fira de Barcelona, substituint a Agustín Cordón qui, després d'onze anys al càrrec, va passar a ser el conseller delegat del Grupo Zeta.
El febrer del 2017 va ser investigat per la seva presumpta implicació en el cas del finançament irregular de Convergència Democràtica de Catalunya.
L'any 2022 va ser guardonat amb el Premi de Reconeixement a l'Economista d'Empresa, que concedeix el Col·legi d'Economistes de Catalunya.

## Referències

* ↑ «Constantí Serrallonga, nombrado director general de Fira de Barcelona» (en castellà). ELMUNDO.
* ↑ «La cúpula de TMB cobijó a tres directivos ‘doscientosmileuristas' durante la crisis». La Vanguardia.
* ↑ País, Ediciones El «Constantí Serrallonga, nuevo director general de Fira de Barcelona» (en castellà). EL PAÍS, 02-12-2015.
* ↑ «Constantí Serrallonga, nou director general de Fira de Barcelona». Ara.cat.
* ↑ Sabrià, Salvador «Constantí Serrallonga, nuevo director general de Fira de Barcelona» (en castellà). El Periódico, 01-12-2015.
* ↑ «El ‘caso 3%’ también salpica a Fira Barcelona» (en castellà). Cronica global.
* ↑ «Constantí Serrallonga, distingit com a economista d’empresa de l’any». VIA Empresa, 20-10-2022. [Consulta: 3 setembre 2023].
# Horqueta (Uruguai)

Horqueta (en castellà i oficialment, Paso de la Horqueta) és un poble del sud-oest de l'Uruguai, que pertany al departament de Colonia. Segons dades del cens de 2004, el poble té una població aproximada de 200 habitants.
Horqueta compta amb una escola pública i una altra privada: Escuela Criado Pérez. La seva principal activitat industrial és la ramaderia, seguida de l'agricultura i la lleteria.

## Referències

* ↑ Informació i dades geogràfiques a fallingrain.com (anglès)
# El grano de mostaza

El grano de mostaza és una pel·lícula espanyola del gènere comèdia dirigida el 1962 per José Luis Sáenz de Heredia. El guió pretén establir una moralitat pretensiosa amb la situació internacional, però malgrat això gràcies als seus diàlegs còmics i un plantejament enginyós va tenir un cert ressò.

## Sinopsi

Durant una partida de dominó, el botiguer de pordellanes Evelino Galindo manté una agra discussió amb un company de joc al que acaba reptant-lo a mort. Quan s'adona del que ha fet, intenta fugir d'estudi per tots els mitjans al seu abast.

## Repartiment

* Rafael Alonso - Leoncio Toledano
* Rafaela Aparicio
* Mariano Azaña
* José Bódalo
* Juan Cortés
* Margot Cottens
* Eulália del Pino
* Beni Deus
* Adriano Domínguez
* Antonio Garisa
* Agustín González
* Manolo Gómez Bur - Evelio Galindo
* Rafael Hernández - Empleat gasolinera
* Fuensanta Lorente
* Rafael López Somoza
* Gracita Morales - esposa d'Evelio
* Jesús Morris
* Paco Morán
* Adrián Ortega
* Erasmo Pascual - Guardacotxes
* Encarna Paso
* Francisco Piquer
* Gustavo Re
* José Riesgo
* Pablo Sanz
* Amparo Soler Leal - Matilde, esposa de Leoncio
* Salvador Soler Marí
* José María Tasso
* Valentín Tornos

## Premis
### Medalles del Cercle d'Escriptors Cinematogràfics

| Any | Categoria | Guanyador |
| 1962 | Millor argument original | José Luis Sáenz de Heredia |

## Referències

* ↑ Bentley, Bernard. A Companion to Spanish Cinema. Boydell & Brewer 2008. p. 129
* ↑ El grano de mostaza a fotogramas.es
* ↑ «Premios del CEC a la producción española de 1962». CEC. Arxivat de l'original el 2018-02-09. [Consulta: 14 febrer 2016].

## Enllaços externs

* El grano de mostaza al bloc cinematogràfic Cinefília Sant Miquel
# Mostovskoie (Kurgan)

* Per a altres significats, vegeu «Mostovskoie».
Mostovskoie (rus: Мостовское), conegut com a Maràiskoie (Марайское) fins al 1958, és un poble de l'óblast de Kurgan, a Rússia, que en el cens del 2010 tenia 1.544 habitants.
# Darro

Darro és un municipi andalús situat a la província de Granada, a la comarca de Guadix. Darro pren el seu nom del riu Darro, anomenat pels àrabs Harat Darro o Hadarro. Aquest riu, no obstant això, discorre bastant lluny del poble.
# Ewingita

L'ewingita és un mineral de la classe dels carbonats.

## Característiques

L'ewingita és un carbonat de fórmula química Mg₈Ca₈(UO₂)$_{24}$(CO₃)$_{30}$O₄(OH)₁₂(H₂O)$_{138}$. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema tetragonal. Aquest mineral representa un nou tipus d'estructura. Químicament s'assembla a la rabbittita, a la swartzita i a l'albrechtschraufita.

## Formació i jaciments

Va ser descoberta a la mina Plavno, a Jáchymov, a les muntanyes d'Erzgebirge, a la regió de Karlovy Vary (Bohèmia, República Txeca). Es tracta de l'únic indret on ha estat trobada aquesta espècie mineral.

## Referències

* ↑ «Ewingite» (en anglès). Mindat. [Consulta: 3 octubre 2016].

## Enllaços externs

* Galeria d'imatges
# Metzengerstein

Metzengerstein, també anomenat Metzengerstein: un conte a imitació de l'alemany fou el primer relat curt imprés de l'escriptor nord-americà Edgar Allan Poe. El publicà a les pàgines de la revista Philadelphia's Saturday Courier, el 1832.

## Argument

La història se centra en el jove Frederick, darrer descendent de la família Metzengerstein, que enfronta una perllongada rivalitat amb la família Berlifitzing. Sospitós d'haver causat un incendi que matà al patriarca dels Berlifitzing, Frederick s'obsessiona amb un cavall salvatge que no havia vist abans. Metzengerstein és castigat per la seua crueltat quan la seua llar s'incendia i el cavall l'arrossega fins a les flames. La història segueix moltes convencions de la ficció gòtica, però de vegades cau en la sàtira o en la paròdia del gènere.
El 1968 es rodà una pel·lícula integrada per tres relats de Poe i titulada Històries extraordinàries. Metzengerstein, el primer de la trilogia, el dirigí Roger Vadim. El segon, William Wilson, Louis Malle; i el tercer, Never Bet Your Head, Federico Fellini.
# Constantí Rodi

Constantí Rodi (en grec antic: Κωνσταντῖνος ὁ Ῥόδιος, llatí: Constantinus Rhodius) fou un poeta grec medieval autor de tres epigrames inclosos a l'Antologia grega, escrits al començament del segle x. Segons que es desprèn del primer epigrama, el va escriure entre els anys 911 i 912, en el regnat conjunt dels emperadors Lleó VI el Filòsof i Alexandre.
Hi ha autors que l'identifiquen amb Constantí Cèfales, el recopilador de l'Antologia palatina.

## Referències

* ↑ Constantinus Rhodius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 845